Аҳәынҭқарра ахада Рауль Ҳаџьымба идикылеит, Аҧсны ашьапылампыл азы еизгоу акоманда иалахәу.
02.06.2017
Аҳәынҭқарра ахада Рауль Ҳаџьымба идикылеит, Аҧсны ашьапылампыл азы еизгоу акоманда иалахәу. Дара амҩа иқәлоит Аҩадатәи Кипрҟа, уа имҩаҧысуа Конифа ачемпионат аҽалархәразы.
Конифа ахылаҧшрала ашьапылампыл азы Европа ачемпионат мҩаҧысуеит Аҩадатәи Кипр. Акоманда ахаҭарнакцәа Аҧсны ахада дырҧыло иазгәеиҭеит, дшазыгәдуу шықәсык аҧхьа Аҧсны имҩаҧгаз ашьапылампылтә хәмарра қәҿиарала иахьымҩаҧысыз.
Атәыла Ахада Рауль Ҳаџьымба иазгәеиҭеит, Аҧснытәи ашьапылампылтә команда афинал ахь ицәырҵыр, хаҭала ахәмарра дахәаҧшырц Кипрҟа дышцо. Иара иажәақәа рыла, акоманда аиааира рыманы Аҧсныҟа ихынҳәыр, иранашьахо аҧхьахәтә фонд ишартәо х-миллионк мааҭ.
Аҧсны ашьапылампылтә федерациа ахада Џьума Кәарцхьиа иҳәеит, раҧхьатәи ахәмарра шымҩаҧысуа рашәарамза хәба рзы, изцыхәмаруагьы Нхыҵ Уаҧстәылатәи акоманда шакәу.
Аиҧылараҿы иара убасгьы иҳәан, адунеи иадыруа ҳчемпионцәа аҵахара азин шрымам, Аҧсны жәлар дара рҟынтәи аиааира ишазыҧшу.
Наала Чхьынџьериаҧҳа, Беслан Џьынџьал, АТ.
694
Аҳәынҭқарра ахада Рауль Ҳаџьымба идикылеит, Аҧсны ашьапылампыл азы еизгоу акоманда иалахәу. Дара амҩа иқәлоит Аҩадатәи Кипрҟа, уа имҩаҧысуа Конифа ачемпионат аҽалархәразы.
Конифа ахылаҧшрала ашьапылампыл азы Европа ачемпионат мҩаҧысуеит Аҩадатәи Кипр. Акоманда ахаҭарнакцәа Аҧсны ахада дырҧыло иазгәеиҭеит, дшазыгәдуу шықәсык аҧхьа Аҧсны имҩаҧгаз ашьапылампылтә хәмарра қәҿиарала иахьымҩаҧысыз.
Атәыла Ахада Рауль Ҳаџьымба иазгәеиҭеит, Аҧснытәи ашьапылампылтә команда афинал ахь ицәырҵыр, хаҭала ахәмарра дахәаҧшырц Кипрҟа дышцо. Иара иажәақәа рыла, акоманда аиааира рыманы Аҧсныҟа ихынҳәыр, иранашьахо аҧхьахәтә фонд ишартәо х-миллионк мааҭ.
Аҧсны ашьапылампылтә федерациа ахада Џьума Кәарцхьиа иҳәеит, раҧхьатәи ахәмарра шымҩаҧысуа рашәарамза хәба рзы, изцыхәмаруагьы Нхыҵ Уаҧстәылатәи акоманда шакәу.
Аиҧылараҿы иара убасгьы иҳәан, адунеи иадыруа ҳчемпионцәа аҵахара азин шрымам, Аҧсны жәлар дара рҟынтәи аиааира ишазыҧшу.
Наала Чхьынџьериаҧҳа, Беслан Џьынџьал, АТ.
Оцените новость:
+1
+2
+3
+4
+5
Сохраните ссылку или поделитесь с друзьями